ጠቅላይ ሚኒስትር ዶክተር አብይ አህመድ ወደ መቀሌ ሲገቡ ደማቅ አቀባበል ተደረገላቸው
የኢፌዴሪ ጠቅላይ ሚኒስትር ዶክተር አብይ አህመድ ከፌደራል ከፍተኛ ባለስልጣናት ጋር ወደ መቀሌ ሲገቡ ደማቅ አቀባበል ተደርጎላቸዋል፡፡ዶክተር አብይ አህመድ በመቀሌ አሉላ አባነጋ አለማዓቀፍ አየር ማረፊያ ሲደርሱ በክልሉ ምክትል ርዕሰ መስታዳድር እና ሌሎች የክልሉ ከፍተኛ የመንግስት ባለስልጣናት፣ የሐይማኖት አባቶች እና የክልሉ ህብረተሰብ ተወካዮች በተገኙበት ደማቅ አቀባበል ተደርጎላቸዋል፡፡በአቀባበሉ ወቅት ዋልታ ያነጋገራቸው የህብረተሰብ ተወካዮች ጠቅላይ ሚኒስትሩ ክልሉን መጎብኘታቸው እንዳስደሰታቸው እና የህዝቡን የልማትና የመልካም አስተዳደር ጥያቄዎችን እንደሚመልሱላቸው እምነት ማሳደራቸውን ገልጸዋል፡፡በቀጣይም ህብረተሰቡ የሀገሪቱን ሰላም እና ልማት ለማረጋገጥ በሚደረገው ጥረት የድርሻቸውን እንደሚወጡ ተናግረዋል፡ጠቅላይ ሚኒስትሩ በመቐሌ በሚኖራቸው ቆይታ ከህዝብ ጋር ውይይት ያደርጋሉ ተብሏል፡፡